*Par atklāta konkursa*

*“Elektroautobusu ātrās lieljaudas elektrouzlādes iekārtu piegāde un iestatīšana"*

*(ID Nr.RS/2023/76) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar jautājumiem par atklāta konkursa nolikuma prasībām.

**1.jautājums**

Vai mēs pareizi izprotam, ka RP SIA “Rīgas satiksme” uzlādes tīkla vadības un monitoringa sistēma ir bāzēta uz Odoo CE 15 (transportlīdzekļu modulis) platformas un tajā no RS puses ir jau ieimplementēta OCPP 1.6. un jaunākas versijas komunikācijas protokola versija, kas tiek izmantota saziņai ar uzlādes iekārtu? Vai tas ir domāts, ka uzlādes iekārtai šī \*RP SIA “Rīgas satiksme” uzlādes tīkla vadības un monitoringa sistēma\* tiek norādītā kā klienta platforma (DNS vārds vai IP) ar pieteikšanās datiem (parole, id, utt) un savstarpēja saziņa notiek caur OCPP protokolu?

**Atbilde**

Nē, uzlādes tīkla vadības un monitoringa sistēma nav bāzēta uz Odoo, bet dati par uzlādi tiek nodota uz Odoo, kā arī saņemta informācija par transporta sistēmām un darbiniekiem. Esošā sistēma ir EOS (informācija par sistēmu pieejama vietnē https://ekoenergetyka.com.pl/software-solutions/ ). Pretendents var piegādāt savu monitoringa sistēmu. Datu nodošanai tiek izmantots Odoo standarta API risinājums. Sistēma ir izvietota pasūtītāja iekšējā tīklā.

**2.jautājums**

Lūdzu skaidrot punkta 5.2 spēka kabinets (power kabinet) jēdzienu. Vai tā ir domāta tā saucamā komutācijas cilpu kaste/kabinets vai uzlādes iekārtas jaudas moduļu kabinets kur maiņstrāva tiek pārvēsta līdzstrāvā?

**Atbilde**

Tehniskās specifikācijas 5.2.punktā noteiktais spēka kabinets (power cabinet) ir uzlādes iekārtas jaudas modulis, kura galvenais uzdevums ir pārveidot maiņstrāvu līdzstrāvā.

**3.jautājums**

Vai RP SIA “Rīgas satiksme” uzlādes tīkla vadības un monitoringa sistēma un Attālinātās diagnostikas sistēma ir divas dažādas sistēmas vai viena.

**Atbilde**

Jā, tās ir divas dažādas sistēmas.

**4.jautājums**

Vai Attālinātās diagnostikas sistēma drīkst būt kā mākoņpakalpojums ar ikmēneša abonementa maksu un atrasties ārpus SIA “Rīgas satiksme” datu tīkla?

**Atbilde**

Nē. Sistēmai ir jābūt izvietotai pasūtītāja datu tīklā, nepieciešamības gadījumā var izmantot pasūtītāja privāto mobilo APN pieslēgumu.

Iepirkuma komisijas priekšsēdētāja K. Meiberga